มารีวิวกันไกลนิสนุงเนอะ ถึงเมืองใต้กันเลยทีเดียวเชียว กับร้านใน “โรงแรมเสรี” ค่ะ ซึ่งเป็นร้านอาหารจีน ติ่มซำ นั่นเองจ้า ซึ่งโรงแรมนี้อยู่ในตัวอำเภอเมืองสุราษฎร์ธานีเลยค่ะ หากใครมาง่ายนิดเดียว จุดสังเกตคือให้สังเกตคือตลาดศาลเจ้านั่นเองค่ะ ร้านี้บรรยากาศร้านดูโปร่ง โล่งสบายตา มีที่รองรับลูกค้าค่อนข้างเยอะ แต่ก็ดูไม่อึดอัดดีนะเราว่า นั่งทานได้เรื่อยๆ สบายๆ เลยค่ะ ส่วนเมนู ก็เน้นเป็นพวกเมนูอาหารจีนเนอะ อย่างติ่มซำ ซาลาเปา บะกุ๊ดเต๋ โจ๊ก และถ้าเครื่องดื่มนี่ก็กาแฟ ชา ถือว่าขาดไม่ได้เลยสำหรับเมืองใต้ เพราะพื้นเมืองที่นี่เค้านิยมทานกันมากเลยค่ะอย่างพวกชา กาแฟ นะ...อะๆ กลับมาที่โรงแรมเสรีกันต่อดีกว่าค่ะ อย่างรสชาติอาหารของที่นี่ ถ้าเป็นเครื่องดื่มเข้มข้นดี แต่ออกหวานไปหน่อย ถ้าลดความหวานลงได้คงจะดีกว่านี้ค่ะ ส่วนพวก “ติ่มซำ” ก็โอเคเหมือนทั่วๆ ไป ราคาก็พอๆ กับกรุงเทพ เข่งละ 15 บาทก็ถือว่าเบสิคค่ะ ส่วนอีกเมนูนึง “บะกุ๊ดเต๋” ซดน้ำร้อนๆ ก็ถือว่ากลมกล่อมใช้ได้ กระดูกหมูต้มจนนุ่ม แทะง่าย อร่อยใช้ได้ค่ะ รวมๆ ที่นี่ ราคากลางๆ รสชาติก็โอเคทานได้ หากใครมาเที่ยวแถวนี้ก็ลองแวะมากันได้จ้า